**BUTRIMONIŲ ANOS KREPŠTUL GIMNAZIJA**

**VIDAUS VEIKLOS VERTINIMAS**

**2020 – 2021 mokslo metai**

**Darbo grupė**

Ana Cimoš – vyr. biologijos mokytoja, narė

Regina Malinovskaja – vyr. anglų kalbos mokytoja, narė

Jolanta Lebed- vyr. geografijos mokytoja, narė (dalį mokslo metų)

Rasytė Matulevičienė – lietuvių kalbos ir literatūros mokytoja, vadovavo grupei

TYRIMO APIMTYS

2. Ugdymas(is) ir mokinių patirtys

2.4.2. Mokinių įsivertinimas

**Dialogas vertinant**

Vertinimas, pagrįstas mokytojo ir mokinio dialogu apie mokymosi sėkmes ir nesėkmes, procesą, rezultatus, moko mokinius savistabos, savivaldos, įsivertinti savo ir vertinti kitų darbą. Mokiniai įsitraukia į mokymosi pasiekimų į(si)vertinimą, pažangos stebėjimą, pasiektų rezultatų apmąstymą. Vertinimas skatina poslinkį nuo išorinės link vidinės mokymosi motyvacijos.

**Įsivertinimas kaip savivoka**

Vertindami savo ir draugų atliktas užduotis, kūrinius, idėjas ir pan., mokiniai geriau supranta mąstymo ir mokymosi procesą, mokymosi būdus ir savo mokymosi poreikius, lengviau juos paaiškina, formuluoja klausimus ar prašo pagalbos mokantis. Jie gali pateikti savo mokymosi sėkmių įrodymus, labiau pasitiki savimi ir mažiau baiminasi klaidų, prisiima daugiau atsakomybės už savo mokymąsi ir lengviau jį valdo.

**BENDROJO LAVINIMO MOKYKLOS VEIKLOS KOKYBĖS VERTINIMO LYGIŲ SKALĖ**

80-100% labai gerai, 4 lygis

50-80% gerai, 3 lygis

20-50% patenkinamai, 2 lygis

1-20% nepatenkinamai, 1 lygis

 2020-2021 m.m. veiklos įsivertinimo tyrime dalyvavo mokiniai, iš kurių 26% savo pastangas vertina labai gerai, 48 % gerai vidutiniškai 23% ir patenkinamai 3%.

**I DALIS**

 Kiekvienas mokinys nuolat ir nuosekliai išmoksta naujų ir sudėtingesnių dalykų, įgyja naujų gebėjimų, tvirtesnių vertybinių nuostatų.

|  |  |  |  |  |  |
| --- | --- | --- | --- | --- | --- |
| **Teiginys** | Vertinimo lygis | Visiškai nesutinku | Ko gero nesutinku | Ko gero sutinku | Visiškai sutinku |
| Aš moku mokytis.  | 3,4 | 0 | 7 | 48 | 45 |
| Aš jaučiu atsakomybę už savo mokymąsi.  | 3,5 | 0 | 4 | 43 | 54 |
| Aš gerai įsimenu pagrindinius faktus, sąvokas, apibrėžimus.  | 3,1 | 0 | 3 | 79 | 14 |
| Aš suprantu esminius dalykus, teorijas, pagrindinius principus.  | 3,1 | 0 | 14 | 66 | 21 |
| Tai, ką sužinau naujo, stengiuosi apmąstyti, susieti su tuo, ką jau žinau.  | 3,2 | 0 | 3 | 72 | 24 |
| Apskritai esu patenkintas savo mokymosi rezultatais. | 3,8 | 0 | 10 | 40 | 50 |
| Aš žinau, ką turiu išmokti, kad gaučiau tuos pažymius, kurių noriu.  | 3,4 | 0 | 4 | 54 | 43 |

 Analizuojant trimestrų mokomųjų dalykų vertinimus buvo pastebėta, kad beveik kiekvienoje klasėje yra dalis mokinių (1-4 mokiniai, kurie mokosi gerai ir gerai), kurių pažanga atpažįstama, įrodoma, parodoma, pripažįstama, mokiniui ji teikia augimo džiaugsmo ir atrodo prasminga. Dalis 6 – 12 klasės mokinių 2020-2021 m. m. išlaikė ankstesniais metais pasiektą mokymosi lygį, tačiau gilesnė pokyčio analizė atskleidė, kad dalies mokinių vertinimai užsitęsus nuotolinio ugdymo(si) procesui sumažėjo nuo -0,25 iki -2,5 balo. Apžvelgus tyrimo duomenis galima konstatuoti, jog pažangos tempas yra tinkamas mokinio galioms – ne per lėtas, bet ir ne sekinantis, tačiau dėl menkos motyvacijos, negebėjimo planuoti, tingėjimo, menkos savistabos dalis mokinių akivaizdžios pažangos nepasiekė.

Išvada

**Kriterijus ,,Dialogas vertinant“ priskiriamas 3 lygiui.**

**II DALIS**

**Įsivertinimas kaip savivoka**

**Apibendrinti tyrimo rezultatai atskleidė, jog gimnazijoje yra geros galimybės išmokti tai, ko mokiniui reikia.**

|  |  |  |  |  |  |
| --- | --- | --- | --- | --- | --- |
|  **Dalykas** **Mūsų gimnazija suteikia man pakankamai** | Vertinimo lygis | Visiškai nesutinku | Ko gero nesutinku | Ko gero sutinku | Visiškai sutinku |
| **gimtosios kalbos** žinių ir įgūdžių. | 3,4 |  | 3 | 57 | 40 |
| **užsienio** kalbos žinių ir įgūdžių. | 3,4 |  | 3 | 57 | 40 |
|  **matematikos žinių ir įgūdžių** | **3,3** |  | **3** | **60** | **37** |
|  gamtos mokslų (biologijos, chemijos, fizikos) žinių ir įgūdžių. | 3,4 |  |  | 60 | 40 |
|  **istorijos, geografijos žinių ir įgūdžių** | **3,6** |  | **3** | **37** | **60** |
| informacinių technologijų žinių ir darbo kompiuteriu įgūdžių. | 3,4 |  | 7 | 45 | 48 |
|  **technologijų žinių ir įgūdžių.** | **3,3** |  |  | **62** | **34** |
|  **geras galimybes sportuoti.** | **3,6** |  | **7** | **30** | **63** |
|  geras galimybes tobulinti meninius gebėjimus. | 3,4 | 3 | 0 | 53 | 43 |

**Manau, kad mūsų mokykla tinkamai parengia tolesniam mokymuisi studijoms**

Visiškai nesutinku 7 proc. Ko gero nesutinku 10 proc.

 Ko gero sutinku 63 proc. Visiškai sutinku 20 proc.

**SOCIALINĖS KOMPETENCIJOS IR BENDRAVIMAS**

|  |  |  |  |  |  |
| --- | --- | --- | --- | --- | --- |
| **KOMPETENCIJA** | Vertinimo lygis | Visiškai nesutinku | Ko gero nesutinku | Ko gero sutinku | Visiškai sutinku |
| Man gerai sekasi bendrauti su bendraamžiais. | 3,4 | 0 | 7 | 48 | 45 |
| Man gerai sekasi bendrauti su suaugusiais | 3,5 | 0 | 10 | 28 | 62 |
| Man sekasi rišliai pasakoti, sklandžiai reikšti savo mintis. | 3,1 | 0 | 10 | 72 | 17 |
| Man nesunku susivaldyti, tinkamai elgtis konflikto metu. | 3,0 | 0 | 18 | 61 | 21 |
| **Aš suprantu ir savo teises, ir pareigas** | **3,6** | **0** | **0** | **38** | **62** |
| **Man patinka dirbti vienoje grupėje su klasės draugais.** | **3,6** | **0** | **10** | **41** | **48** |
| **Aš domiuosi kultūriniais įvykiais (koncertais, teatro premjeromis ir pan.)** | **2,6** | **10** | **34** | **38** | **17** |
| Aš domiuosi sportiniais įvykiais. | 2,8 | 10 | 24 | 38 | 28 |

**Pastaba**.

18 proc. mokinių sunku kontroliuoti elgesį konflikto metu.

 Tyrimas atskleidė pandemijos metu padidėjusią socialinę atskirtį, 44 proc. apklaustų mokinių teigia, kad visiškai nesidomi kultūriniais įvykiais (koncertais, teatro premjeromis ir pan.). Šiek tiek mažesnis procentas (34 proc.) mokinių tvirtina, jog nesidomi ir sportiniais įvykiais.

**INICIATYVUMAS, KŪRYBIŠKUMAS, VERSLUMAS**

|  |  |  |  |  |  |
| --- | --- | --- | --- | --- | --- |
| **KOMPETENCIJA** | Vertinimo lygis | Visiškai nesutinku | Ko gero nesutinku | Ko gero sutinku | Visiškai sutinku |
| Aš noriai dalyvauju/dalyvaudavau savo klasės gyvenime. | 3,3 | 0 | 3 | 59 | 38 |
| Aš noriai dalyvauju/ dalyvaudavau mokyklos renginiuose. | 3,0 | 0 | 26 | 44 | 30 |
| **Aš teikiu įvairių pasiūlymų dėl renginių klasėje, mokykloje.** | **2,8** | **3** | **24** | **59** | **14** |
| Save galiu apibūdinti kaip kūrybingą žmogų. | 2,9 | 3 | 24 | 52 | 21 |
| Aš priimu pagrįstą kritiką | 3,1 | 3 | 7 | 66 | 24 |
| **Aš esu savarankiškas.** | **3,5** | **0** | **0** | **48** | **52** |
| Aš užbaigiu tai, ką pradedu. | 3,1 | 0 | 18 | 54 | 29 |
| Aš moku planuoti savo laiką. | 2,9 | 4 | 29 | 43 | 25 |
|  |  |  |  |  |  |

 Trečdalis mokinių ne itin noriai linkę dalyvauti gimnazijos renginiuose, dažniausiai dalyvauja, kai liepia mokytojai ar kviečia draugai (27 proc.), mokinių pastebi, kad jiems trūksta kūrybiškumo, daliai mokinių neužtenka valios užbaigti tai, ką pradeda. 33 proc. mokinių trūksta laiko planavimo įgūdžių.

Apibendrinimui pateikiamos pozicijos: klausimai su aukščiausiomis ir žemiausiomis vertėmis .

|  |  |  |  |
| --- | --- | --- | --- |
| **Klausimai su aukščiausiomis** | **lygis** | **Klausimai su žemiausiomis vertėmis** | **lygis** |
| **Aš suprantu ir savo teises, ir pareigas.**  | 3,6 | **Aš dalyvauju mokinių organizacijose (pvz., skautų ir pan.).**  | 2,3 |
| **Mokykloje yra geros galimybės sportuoti.**  | 3,6 | **Aš domiuosi politiniais įvykiais.**  | 2,6 |
| **Mūsų mokykla suteikia man pakankamai istorijos, geografijos žinių ir įgūdžių.**  | 3,6 | **Aš domiuosi kultūriniais įvykiais (koncertais, teatro premjeromis ir pan.).**  | 2,6 |
| **Aš esu savarankiškas.**  | 3,5 | **Aš domiuosi sportiniais įvykiais.**  | 2,8 |
| **Aš prisiimu atsakomybę už savo veiksmus.**  | 3,5 | **Aš teikiu įvairių pasiūlymų dėl renginių klasėje, mokykloje.** | 2,8 |
| **Tvirtinti, tęsti, stiprinti.** |  | **Formuoti, mokyti, ugdyti.** |  |

 Pasistengta pažvelgti į faktorius, kurie turi įtakos mokinio pasiekimams. Ugdymosi procesas yra mokinio ir mokytojo veiklos dermė. Mokytojų nuomonės tyrimas atskleidė, jog 42 proc. gimnazijos mokytojų jaučia atsakomybę už ugdymo proceso kokybę. 75 proc. mokytojų pritaria teiginiui ,,Mokytojai pritaiko bendrąsias programas konkrečių klasių poreikiams“. 75 proc. mokytojų tvirtina, kad per nuotolinio ugdymo pamokas stengiasi įtraukti mokinius į aktyvų mokymąsi, 75 proc. mokytojų tvirtina, kad skatina mokinių savarankišką mąstymą. 58 proc. mokytojų (3 lygis) jaučia atsakomybę už ugdymo proceso rezultatus. Šiais mokslo metais didžiąją dalį mokymasis vyko taikant nuotolinio ugdymo modelį, todėl sumenko kai kurių rodiklių lygis, pvz.:

1. mokytojų ugdymo procese bendradarbiavimas vieno su kitu (67 proc. akcentuoja bendradarbiaujantys),
2. per pamokas mokytojai mažai skiria užduočių, kurių metu mokiniai aktyviai bendradarbiauja tarpusavyje (mažai mokytojų taikė grupinį darbą, menkai išnaudojo grupavimo-kambarių principą),
3. analizuojant apklausos rezultatus pastebėta, kad sumenko rodiklis (50 proc., 2 lygis), kuris pagrindžia, jog mokytojai, aiškindami pamokos medžiagą ar skirdami savarankišką darbą, parodo, mokytojų įsitikinimu, gerai atlikto darbo pavyzdžių.
4. Mokytojai (33 proc.) vieni su kitais tariasi dėl geresnio ugdymo turinio pritaikymo mokinių poreikiams
5. Mokytojai (42 proc.) vieni su kitais derina kontrolinių darbų skyrimą tos pačios klasės mokiniams.
6. 33 proc. mokytojų parengia papildomas užduotis gabesniems mokiniams, kurie greitai atlieka nurodytas užduotis.

 Atliktas tyrimas rodo, kad 42 proc. mokytojai orientuojasi į aktyvią mokinių veiklą: mokiniai skatinami klausti, tyrinėti, ieškoti, bandyti, pritaikyti, analizuoti, spręsti. 42 proc. mokytojų patvirtino, kad šiais mokslo metais ugdymo turinio planai buvo peržiūrėti ir keičiami, atsižvelgiant į mokinių mokymosi rezultatus, pakitusį mokymosi tempą. 83 proc. mokytojų teigia, kad planuoja pamoką taip, kad į užduočių atlikimą būtų įtraukti visi pamokoje dalyvaujantys klasės mokiniai. Mokytojai (55 proc.) pažymėjo, kad planuodami pamoką numatė, kurias užduotis dalis klasės mokinių atliks susiaurintas arba praplėstas. Tyrimo duomenys rodo, kad 25 proc. mokytojų mokantis nuotoliniu būdu pamokos metu mokiniams skirdavo skirtingas užduotis.

 Didžiąją mokslo dalį mokantis nuotoliniu būdu buvo svarbu išsiaiškinti, kaip mokytojams sekėsi įgyvendinti vertinimo ugdant rekomendacijas. Gauti tokie tyrimo duomenys:

92 proc. mokytojų planuoja ir vertina mokinių pažangą bei pasiekimus ugdymo procese.

42 proc. mokytojų (galima numanyti, kad tai klasių auklėtojai) informuoja mokinių tėvus apie mokinių mokymąsi, pasiekimus ir spragas.

33 proc. mokytojų informuoja kitus mokytojus apie mokinių mokymąsi, pasiekimus ir spragas.

100 proc. mokytojų informuoja gimnazijos vadovus apie mokinių mokymąsi, pasiekimus ir spragas.

75 proc. mokytojai, remdamiesi vertinimo rezultatais, analizuoja ir koreguoja mokinių mokymą ir mokymąsi.

50 proc. mokytojų rūpinasi, kad mokiniams, turintiems mokymosi sunkumų, būtų laiku suteikiama reikiama pagalba.

67 proc. mokytojų laikosi vienodos mokinių pažangos ir pasiekimų vertinimo tvarkos.

67 proc. mokytojų pritaria teiginiui ,,Nuotoliniu būdu vykę mokinių pasiekimų aptariami su mokinių tėvais padėjo juos deramai informuoti“.

 Apibendrinant mokytojų apklausos duomenis pateikiamos aukščiausios ir žemiausios bei labiausiai tobulintinos sritys

|  |  |  |  |  |
| --- | --- | --- | --- | --- |
| **Aukščiausios vertės** | **lygis** | **Žemiausios vertės**  | **lygis** | **Labiausiai tobulintinos sritys** |
| Mokytojai informuoja mokinių tėvus apie mokinių mokymąsi, pasiekimus ir spragas. | 3,4 | Mokytojai vieni su kitais derina namų darbų skyrimą tos pačios klasės mokiniams. | 2,2 | **Mokytojai, aiškindami pamokos medžiagą ar skirdami savarankišką ar namų darbą, turėtų parodyti, jų įsitikinimu, gerai atlikto darbo pavyzdžių.** |
| Mokytojai planuoja ir vertina mokinių pažangą bei pasiekimus ugdymo procese. | 3,4 | Mokytojai numato, o mokiniai pasirenka, kiek jie sugebės išmokti (tema, paragrafas ir pan.) ar atlikti pratimų. | 2,5 | **Mokytojai turėtų naudoti įvairius naujos medžiagos pristatymo būdus, padedančius mokiniams, turintiems vyraujančią regimąją ar girdimąją atmintį ar kinestezinį intelektą.** |
| Mokiniai per pamokas mokosi bendradarbiau-dami su mokytoju. | 3,3 | Mokytojai, aiškindami pamokos medžiagą ar skirdami savarankišką ar namų darbą, parodo, jų įsitikinimu, gerai atlikto darbo pavyzdžių. | 2,7 | **Mokinių tėvai turėtų būti pakankamai supažindinami su mokyklos ugdymo proceso planais.** |
| Mokytojai informuoja mokyklos vadovus apie mokinių mokymąsi, pasiekimus ir spragas. | 3,3 | Mokytojai vieni su kitais tariasi dėl geresnio ugdymo turinio pritaikymo mokinių poreikiams. | 2,8 | **Mokytojai turėtų labiau ieškoti ir taikyti metodus, skatinančius mokinių savarankišką mąstymą.**  |
| Mokytojai tinkamai informuojami apie mokykloje priimtus su ugdymo procesu susijusius sprendimus. | 3,3 | Mokytojai leidžia vieniems mokiniams atlikti užduotį raštu, o kitiems – žodžiu. | 2,8 | **Mokytojai, formuluodami pamokos uždavinį, turėtų numatyti, kokį rezultatą turi stengtis pasiekti įvairių gebėjimų mokiniai.** |

Šiais mokslo metais daug tyrimų inicijavo gimnazijos direktorė: buvo apklausiami dalykų mokytojai, klasių auklėtojai, įvairių klasių mokiniai (žr. lentelėje)

|  |  |  |
| --- | --- | --- |
| 2.3. Mokymosi patirtys | ***4. Lyderystė ir vadyba*** | Mokinio individuali pažanga nuotolinio ugdymo metu 2020 m. gruodžio 1 d. – 2021 m. vasario 28 d. |
| 2.3.1. Mokymasis | 3.2.2. Mokymasis virtualioje aplinkoje | Stebimos pažangos (mokomieji dalykai) analizė  |
| NMMP analizė ir palyginimas(2,4,6,8 kl.) | e-PUPP (bandomasis ir baigiamasis) rezultatų analizė | I, II, III trimestro pažangumo ir lankomumo analizė |

 Tiktų pažymėti dar vieną svarbų 2020-2021 m. m. iššūkį – ilgą nuotolinio ugdymo, vėliau perėjusį į mišrųjį (hibridinį) mokymo(si) periodą, kurio metu tapo aktualios virtualios ugdymosi aplinkos, įtraukiančios mokinius į mokymąsi individualiai, kartais poromis ar grupėmis. Reikia pažymėti, daugumai mokinių IKT padėjo gilinti dalyko žinias, pristatyti darbus ir diskutuoti, tyrinėti ir eksperimentuoti. Virtualios ugdymosi aplinkos palaikė mokymąsi bendraujant ir bendradarbiaujant socialiniuose-edukaciniuose tinkluose, dalyvaujant tarptautiniuose projektuose (istorija, mokytoja A. Nester). Mokytojai ir mokiniai buvo skatinami naudotis kuo įvairesnėmis mokymosi priemonėmis, technologijomis, informacijos šaltiniais ir ryšiais. Taigi mokiniai galėjo išbandyti naujus mokymosi būdus ir išsiaiškinti savo mokymosi poreikius dirbdami nuotoliniu būdu.

**Išvada**

**Kriterijus ,,Įsivertinimas kaip savivoka“ priskiriamas 3 lygiui.**

**REKOMENDACIJOS 2021-2022 mokslo metams**

1. Klasių vadovams, bendradarbiaujant su specialistais, dalykų mokytojais, tėvais, mokyti mokinius kelti su mokymusi susijusius tikslus, kurti asmeninius tobulėjimo planus (pvz., mokinio dienoraštis, mokymosi sutartis ir kt.)
2. Likus 10 dienų iki trimestro pabaigos, aptarti mokinių ugdymos(si) rezultatus ir priemones pažangai pasiekti (klasių auklėtojai, mokytojai dalykininkai).
3. Esant galimybei ir siekiant mažinti spragas dėl ilgo nuotolinio mokymosi įtakos sukurti pasirinktų mokomųjų dalykų užduočių banką gabiems/ sunkumų patiriantiems mokiniams.
4. Planuojant kasdienę veiklą formuluoti pamokos uždavinius, orientuotus į pamatuojamą rezultatą, numatant ir skelbiant konkrečius išmokimo kriterijus bei akcentuojant kompetencijų formavimo svarbą.
5. Ieškoti kiekvieno mokinio mokymąsi mokytis skatinančių metodų, užduočių bei mokymosi priemonių (pvz., bendrojo ugdymo plano (BUP) pritaikymas pagal klasės poreikius, pagyrimai, papildomas už aktyvią veiklą balas, namų darbų užduočių individualizavimas, pagalba silpniau besimokantiems kt.)
6. Susipažinti ir pradėti aktyviau taikyti įvairius būdus (pvz., IQES online platforma) mokinių grįžtamajam ryšiui ir pamokos vertinimui.
7. Mokymo procese plačiau taikyti informacines komunikacines sistemas, mokomąsias programas, įvairesnius mokymosi būdus.
8. Baigiantis mokslo metams atlikti pažangumo pokyčio analizę ir aptarti klasėse.(e-mano dienynas instrumentas).

Priminimas, kas gimnazijos kolektyvui buvo svarbu baigiant 2019-202 mokslo metus.

 **Kas, Jūsų manymu, kelia didžiausią nerimą šiais mokslo metais?** *(Galimi keli atsakymų variantai)*

1. Užsikrėsti ir susirgti Covid-19; 55,5 proc.
2. Nuotolinis mokymasis namuose; 55,5 proc.
3. Prastas internetinis ryšys; 11 proc.
4. Nepakankamos mokinių turimos IT priemonės mokantis namuose; 44,5 proc.
5. Neramina nežinomybė dėl tolimesnio mokymo(si) organizavimo tvarkos; 33 proc.
6. Keliami aukšti saugumo reikalavimai ugdymo įstaigoms. 11 proc.

Informaciją apibendrino grupei vadovavusi Rasytė Matulevičienė